nia arrest terror suspects: NIA जांच: महिला ने की थी संदिग्ध आतंकी की मदद लेकिन बेटा नहीं हुआ तैयार - man arrested for forming islamic state influenced outfit tried to radicalize lucknow boy | Navbharat Times
ELECTION_TOPBAND_1580107429686
man arrested for forming islamic state influenced outfit tried to radicalize lucknow boy
टाइम्स न्यूज नेटवर्क | Updated: 29 Dec 2018, 01:21:00 PM IST
इस्लामिक स्टेट (IS) से प्रभावित संगठन हरकत-उल-हर्ब-ए-इस्लाम बनाने के आरोप में गिरफ्तार अमरोहा के रहने वाले मुफ्ती मोहम्मद सुहेल उर्फ हजरत ने माना है कि उसने लखनऊ की एक महिला के बेटे को कट्टरपंथ की ओर मोड़ने की कोशिश की थी। दिलचस्प बात यह है कि इस महिला ने अपने पास से सोना बेचकर इन लोगों की पैसों से मदद की थी लेकिन उसका बेटा पीछे हट गया।
सूत्रों के मुताबिक यह महिला सुहेल से फेसबुक पर मिली थी। वह खुद कट्टरपंथी नहीं थी लेकिन रुढ़िवादी इस्लामिक सोच रखती थी। एक अधिकारी ने दावा किया कि सुहेल और महिला ने आपस में धार्मिक चर्चा की और कई संगठनों के बारे में भी बात की। सुहेल उससे मिलने तीन बार लखनऊ भी गया। महिला ने तो सुहेल की मदद की लेकिन उसके बेटे को बदल नहीं पाया।
यह भी पढ़ें: NIA ने गिरफ्तार किए 10 संदिग्ध आतंकी, मौलवी से लेकर सिविल इंजिनियर तक शामिल
नहीं माना बेटा
NIA महिला के खिलाफ चार्ज लगाने के बारे में सोच रही है। बताया गया है कि 40 साल की इस महिला ने संगठन को 3 लाख रुपए देकर विस्फोटक सामान, बंदूकें और टाइमर खरीदने में मदद की। हजरत उसके बेटे को तो संगठन जॉइन करने के लिए नहीं मना पाया लेकिन दिल्ली और उत्तर प्रदेश से 9 युवाओं को उसने शामिल कर लिया। सभी को गिरफ्तार कर लिया गया है।
पाकिस्तानी है सुहेल का हैंडलर
जांच में पता चला कि सुहेल का ऑनलाइन हैंडलर एक पाकिस्तानी है। उसका नाम अबु मलिक पेशावरी है जबकि सुहेल अबु बशीर की आईडी इस्तेमाल करता था। सूत्रों के मुताबिक ये हैंडलर पाकिस्तान या अफगानिस्तान में हो सकता है। सुहेल और पेशावरी कई महीनों से एक दूसरों के संपर्क में थे। दोनों टेलिग्राम पर बात करते थे और विडियो कॉल भी करते थे।
9 साल से था झुकाव
सुहेल ने जांचकर्ताओं को बताया कि पिछले 9 साल से हिंसक जिहाद की ओर उसका झुकाव था। उसने कई देसी पिस्तौलें भी खरीदी थीं। सूत्रों के मुताबिक सोहेल आतंकी समूहों के मेसेज वाले विडियो देखता था और कट्टरपंथी विचारधारा की ओर खिंचा चला गया। वह किसी खास संगठन से प्रभावित नहीं था लेकिन उसके हैंडलर ने उसे संगठन जॉइन करने के लिए मना लिया।
Web Title man arrested for forming islamic state influenced outfit tried to radicalize lucknow boy(News in Hindi from Navbharat Times , TIL Network)
और जानें:राष्ट्रीय जांच एजेंसीआतंकी हमलाNIA raidsnia arrests suspectsnia arrest terror suspectsnational investigation agencyIslamic Statecrime Newscrime News in Hindicrime Latest Newscrime Headlinesक्राइम समाचार